text: নেত্রকোনায় বঙ্গমাতা উইমেন্স কর্নার ডিজিটাল প্ল্যাটফর্ম বিষয়ক প্রশিক্ষণ - Alpona tv | Most Popular Bangla IPTV Channel | Bangla News
  প্রচ্ছদ দেশজুড়ে নেত্রকোনায় বঙ্গমাতা উইমেন্স কর্নার ডিজিটাল প্ল্যাটফর্ম বিষয়ক প্রশিক্ষণ
  নেত্রকোনায় বঙ্গমাতা উইমেন্স কর্নার ডিজিটাল প্ল্যাটফর্ম বিষয়ক প্রশিক্ষণ
  নেত্রকোণা জেলা প্রতিনিধি: নেত্রকোণা জেলার নারীদের প্রয়োজনীয় সেবা প্রদানের লক্ষ্যে নেত্রকোনা জেলা প্রশাসনের উদ্যোগে বঙ্গমাতা শেখ ফজিলাতুন্নেছা মুজিব উইমেন্স কর্নার স্থাপন করা হয়েছে। সেইসাথে ডিজিটাল প্ল্যাটফর্ম ব্যবহার করে দ্রুত সেবা কার্যক্রম নিশ্চিত করার লক্ষ্যে একটি বিশেষ ওয়েবসাইট www.digitalnetrokona.org নির্মাণ করা হয়েছে। এ উপলক্ষে গতকাল সন্ধ্যায় জেলা প্রশাসকের কার্যালয়ের সম্মেলন কক্ষে ওয়েবসাইট ব্যবহার করে কিভাবে সেবা কার্যক্রম নিশ্চিত করা যায় এ বিষয়ে জেলা ও উপজেলা প্রশাসন সহ বিভিন্ন সরকারি-বেসরকারি প্রতিষ্ঠান প্রতিনিধিদের অংশগ্রহণে একটি প্রশিক্ষণ কর্মশালা অনুষ্ঠিত হয়।
  প্রধান অতিথি হিসেবে প্রশিক্ষণ উদ্ধোধন করেন জেলা প্রশাসক কাজি মো. আবদুর রহমান। এ সময় অন্যদের মধ্যে উপস্থিত ছিলেন অতিরিক্ত জেলা প্রশাসক (সার্বিক) মো. আব্দুল্লাহ আল মাহমুদ, অতিরিক্ত জেলা ম্যাজিষ্ট্রেট মুহাম্মদ সুহেল মাহমুদ, সদর উপজেলা নির্বাহী অফিসার (ইউএনও) মাহমুদা আক্তার, সদর উপজেলা সহকারী কমিশনার (ভূমি) মো. খবিরুল আহসান মহিলা বিষয়ক অধিদপ্তরের উপ-পরিচালক নাজনীন সুলতানা, সদর উপজেলা তথ্যসেবা কর্মকর্তা ফারহানা ইসলাম নোভা প্রমুখ।